L 210/8
HR
Službeni list Europske unije
11.8.2022.
usklađivanju sa zahtjevima za zdravlje životinja i javno zdravlje utvrđenima u delegiranim uredbama Komisije (EU) 2019/625 (3) i (EU) 2020/692 (4) te provedbenim uredbama Komisije (EU) 2020/2235 (5) i (EU) 2021/404 (6).
Radi jasnoće, stavke za te zemlje trebale bi biti označene znakom „O” u stupcu u tablici u Prilogu Odluci 2011/163/EU samo za zatraženu relevantnu životinjsku vrstu.
(5)
Trećim zemljama koje su dostavile plan za proizvode akvakulture, mlijeko ili jaja te su podnijele zahtjev za proizvodnju mješovitih proizvoda trebala bi biti dopuštena priprema mješovitih proizvoda namijenjenih izvozu u Uniju koji sadržavaju takve prerađene proizvode upotrebom bilo kojeg od tih prerađenih proizvoda pod uvjetom da prerađeni proizvodi za koje nisu dostavile plan potječu iz država članica ili odobrenih trećih zemalja.
Radi jasnoće, stavke za te zemlje trebale bi biti označene znakom „O” za ostatak tih kategorija u tablici u Prilogu Odluci 2011/163/EU.
(6)
Popis trećih zemalja koji se odnosi na mekušce potreban je zbog izmjene zahtjeva za certificiranje za uzgojene mekušce.
Trenutačno se na temelju Direktive 96/23/EZ od trećih zemalja ne zahtijeva da Komisiji dostave plan za mekušce.
Jedino relevantno praćenje rezidua u proizvodnji uzgojenih mekušaca koje se odnosi na kontaminante provodi se u skladu s Provedbenom uredbom Komisije (EU) 2019/627 (7), a treće zemlje koje ispunjavaju te uvjete navedene su u Prilogu VIII.
Provedbenoj uredbi Komisije (EU) 2021/405 (8).
Te treće zemlje ispunjavaju zahtjeve iz članaka od 56. do 59.
Provedbene uredbe (EU) 2019/627, uključujući zahtjev za praćenje rezidua i stoga bi, radi jasnoće, u stupcu „Akvakultura” u tablici u Prilogu Odluci 2011/163/EU trebale biti označene znakom „M”, koji označava „mekušce”.
(7)
Određene zemlje zatražile su da u Uniju izvoze mješovite proizvode koji sadržavaju prerađene proizvode dobivene od mekušaca podrijetlom iz država članica ili odobrenih trećih zemalja koje su navedene u Prilogu VIII.
Provedbenoj uredbi (EU) 2021/405.
Zemlje koje su označene znakom „X” u tablici u Prilogu Odluci 2011/163/EU za barem jedan od sljedećih proizvoda: goveda, ovce/koze, kopitari, svinje, perad, akvakultura, mlijeko, jaja ili divljač, pružile su dovoljna jamstva u pogledu svojih sustava službene kontrole.
Stoga bi sve te zemlje trebale biti označene znakom „P” u stupcu „Akvakultura” te tablice, čime bi im se omogućila upotreba prerađenih proizvoda dobivenih od mekušaca podrijetlom iz država članica ili odobrenih trećih zemalja za proizvodnju i izvoz mješovitih proizvoda koji sadržavaju prerađene proizvode dobivene od mekušaca.
(3) Delegirana uredba Komisije (EU) 2019/625 od 4. ožujka 2019.
o dopuni Uredbe (EU) 2017/625 Europskog parlamenta i Vijeća u pogledu zahtjeva koji se primjenjuju na ulazak u Uniju pošiljaka određenih životinja i robe namijenjenih prehrani ljudi (SL L 131, 17.5.2019., str. 18.).
(4) Delegirana uredba Komisije (EU) 2020/692 od 30. siječnja 2020.
o dopuni Uredbe (EU) 2016/429 Europskog parlamenta i Vijeća u pogledu pravila za ulazak u Uniju pošiljaka određenih životinja, zametnih proizvoda i proizvoda životinjskog podrijetla te njihovo premještanje i postupanje s njima nakon ulaska (SL L 174, 3.6.2020., str. 379.).
(5) Provedbena uredba Komisije (EU) 2020/2235 od 16. prosinca 2020.
o utvrđivanju pravila za primjenu uredbi (EU) 2016/429 i (EU) 2017/625 Europskog parlamenta i Vijeća u pogledu predložaka certifikata o zdravlju životinja, predložaka službenih certifikata i predložaka certifikata o zdravlju životinja/službenih certifikata za ulazak u Uniju i premještanja unutar Unije pošiljaka određenih kategorija životinja i robe i u pogledu službenog certificiranja u vezi s takvim certifikatima te o stavljanju izvan snage Uredbe (EZ) br.
599/2004, provedbenih uredbi (EU) br. 636/2014 i (EU) 2019/628, Direktive 98/68/EZ i odluka 2000/572/EZ, 2003/779/EZ i 2007/240/EZ (SL L 442, 30.12.2020., str. 1.).
(6) Provedbena uredba Komisije (EU) 2021/404 od 24. ožujka 2021.
o utvrđivanju popisa trećih zemalja, područja ili njihovih zona iz kojih je dopušten ulazak u Uniju životinja, zametnih proizvoda i proizvoda životinjskog podrijetla u skladu s Uredbom (EU) 2016/429 Europskog parlamenta i Vijeća (SL L 114, 31.3.2021., str. 1.).
(7) Provedbena uredba Komisije (EU) 2019/627 od 15. ožujka 2019.
o utvrđivanju ujednačenog praktičnog uređenja za provedbu službenih kontrola proizvoda životinjskog podrijetla namijenjenih prehrani ljudi u skladu s Uredbom (EU) 2017/625 Europskog parlamenta i Vijeća i o izmjeni Uredbe Komisije (EZ) br.
2074/2005 u pogledu službenih kontrola (SL L 131, 17.5.2019., str. 51.).
(8) Provedbena uredba Komisije (EU) 2021/405 od 24. ožujka 2021.
o utvrđivanju popisa trećih zemalja ili njihovih regija iz kojih je odobren ulazak u Uniju određenih životinja i robe namijenjenih prehrani ljudi u skladu s Uredbom (EU) 2017/625 Europskog parlamenta i Vijeća (SL L 114, 31.3.2021., str. 118.).